Adoro te devote - Vicipaedia

# Adoro te devote

### E Vicipaedia

Duccius e Buoninsegna: Ultima coena

Adoro te devote est prex a Thomaso Aquinas scripta :

  Adoro te devote, latens Deitas,
  Quae sub his figuris vere latitas:
  Tibi se cor meum totum subiicit,
  Quia te contemplans totum deficit.

  Visus, tactus, gustus in te fallitur,
  Sed auditu solo tuto creditur.
  Credo quidquid dixit Dei Filius:
  Nil hoc verbo Veritatis verius.

  In cruce latebat sola Deitas,
  At hic latet simul et humanitas;
  Ambo tamen credens atque confitens,
  Peto quod petivit latro paenitens.

  Plagas, sicut Thomas, non intueor;
  Deum tamen meum te confiteor.
  Fac me tibi semper magis credere,
  In te spem habere, te diligere.

  O memoriale mortis Domini!
  Panis vivus, vitam praestans homini!
  Praesta meae menti de te vivere
  Et te illi semper dulce sapere.

  Pie pellicane, Iesu Domine,
  Me immundum munda tuo sanguine.
  Cuius una stilla salvum facere
  Totum mundum quit ab omni scelere.

  Iesu, quem velatum nunc aspicio,
  Oro fiat illud quod tam sitio;
  Ut te revelata cernens facie,
  Visu sim beatus tuae gloriae.

  Amen

Hymni et preces Christiani

Adeste Fideles|Adoro te devote | Agnus Dei | Alma nox |Alma Redemptoris Mater|Angele Dei |Angelus Domini | Anima christi | Ave Maria | Ave Maris stella |Ave Regina Coelorum| Ave verum corpus | Benedictus| Confiteor | Credo | Genuit puerpera regem |Gloria | Gloria Patri | Kyrie | Lauda Sion | Litaniae Lauretanae| Litaniae Sanctorum |Magnificat | Memorare | Nunc dimittis | O Sanctissima| Pange Lingua |Pater noster | Quem pastores laudavere |Regina Caeli | Requiem | Salve Regina | Sanctus | Signum Crucis| Stabat Mater|Sub tuum praesidium|Symbolum Apostolorum | |Symbolum Nicaenum Constantinopolitanum | Symbolum Quicumque | Tantum ergo| Te Deum |Tota Pulchra Es |Veni Creator |Veni Redemptor Gentium| Veni Sancte Spiritus| Vexilla Regis
Ordines orationum
Rosarium

Receptum de "http://la.wikipedia.org../../../a/d/o/Adoro_te_devote.html"

Categoria: Orationes

##### Views

- Res
- Disputatio
- Emendatio recentissima

##### communitas

- Invitatio
- Taberna
- Adiutatum
- Donationes

##### Quaerere

##### Linguis aliis

- Deutsch